कहमाँ गमोलँ तोहूँ एता दिन सिवजी, पियरी जनेउआ कहाँ पावल हे।
 गेलियो हम गेलियो गउरा तोहरो नइहरवा, बराम्हन रचल धमार हे।
 तुहूँ गमौलऽ सिउजी अइसे से ओइसे, नयना काजर कहाँ पाव जी।
 गेलियो हम गउरा हे तोहरो नइहरवा, सरहजवा रचल धमार हे।
 तोहूँ जे हकऽ सिउजी अइसे से ओइसे, पियर धोतिया कहाँ पाव जी।
 गेलियो से गेलियो गउरी तोहरो नइहरवा, सरवा रचल धमार हे।
 कहमाँ गमवलऽ सिउजी मास पखवरवा पउआँ कहाँ भराव जी।
 गेलियो हम गेलियो गउरा तोहरो नइहरवा, नउआ रचल धमार हे।
 कहमाँ से अयलऽ सिउजी एता मोटरी लेके कहमाँ पयलऽ कलेउ हे।
 गेलियो जे हम गउरा तोहरो नइहरवा से, सासुजी देलन सजाय हे।
 एतना जे सुनलन गउरा गेंठरी उठवलन, धरि देलन कोठिया के साँधेref>कंधे पर</ref> हे।
 सास ससुरवा गउरा हथी गँगाजलिया सार सरहज कमल फूल हे। 